title: Stagecoach (cinta de 1939)
text: Iste articlo ye sobre una cinta de western estausunidense de l'anyo 1939; t'atros usos, se veiga Stagecoach.
  {{Ficha de cinta
  |títol orichinal= Stagecoach
  |títol= Stagecoach
  |imachen= Stagecoach (1939 poster).jpg
  |nombre imachen= Póster d'a cinta.
  |endice= Stagecoach
  |dirección= John Ford
  |dirección2= 
  |dirección3= 
  |dirección4= 
  |dirección5= 
  |dirección6= 
  |dirección7= 
  |dirección8= 
  |dirección9= 
  |aduyantdirección=
  |dirección artistica= Alexander Toluboff
  |producción= Walter Wanger
  |disenyo producción=
  |guión=
  |guión_orichinal=
  |guión_adaptau= Dudley Nichols
  |basau= The Stage to Lordsburg, publicau en 1937 en Collier's por Ernest Haycox
  |musica= Richard HagemanFranke HarlingLouis GruenbergJohn LeipoldLeo ShukenGerard Carbonara (no acreditau)Stephen Pasternacki (no acreditau)
  |sonito= Frank MaherRobert Parrish
  |edición=
  |fotografía= Bert Glennon
  |montache= Otho LoveringDorothy Spencer
  |scenografía= Sydney Moore
  |vestuario= Walter Plunkett
  |maquillache= Norbert A. Myles
  |peluquería=
  |efectos= Ray Binger
  |actors= Claire TrevorJohn WayneAndy DevineJohn CarradineThomas MitchellLouise PlattGeorge BancroftDonald MeekBerton ChurchillTim Holt
  |país= Estaus Unius
  |país2=
  |país3=
  |país4=
  |anyo= 1939
  |debantadera= 2 de febrero de 1939  Los Angeles<ref> Stagecoach en a web de lAmerican Film Institute.</ref>
  |debantadera1=
  |chenero= Cine de western
  |duración= 96 min.
  |clasificación=
  |idioma= Anglés
  |idioma2=
  |idioma3=
  |idioma4=
  |productora= Walter Wanger Productions
  |destribución= United Artists
  |estudeyo=
  |presupuesto= 531.374 dólars
  |recauto= 1,103.757 dólars
  |precedita_por= 
  |sucedita_por=
  |imdb= 0031971
  |filmaffinity= 288500
  |}}Stagecoach (títol orichinal en anglés, en aragonés Dilichencia, enguerada en Aragón con o títol en castellano de La diligencia, A dilichencia en aragonés) ye una cinta de western de cine estausunidense de l'anyo 1939 dirichida por John Ford seguntes un guión adaptau de Dudley Nichols, basau en o relato The Stage to Lordsburg, publicau en 1937 en a revista Collier's por Ernest Haycox. Producida por Walter Wanger ta la suya productora Walter Wanger Productions, la dirección de fotografía d'a cinta ye obra de Bert Glennon y la suya Banda Sonora Orichinal ye un treballo colectivo de Richard Hageman, Franke Harling, Louis Gruenberg, John Leipold, Leo Shuken, Gerard Carbonara (no acreditau) y Stephen Pasternacki (no acreditau). Os principals actors d'a cinta son Claire Trevor, John Wayne, Andy Devine, John Carradine, Thomas Mitchell, Louise Platt, George Bancroft, Donald Meek, Berton Churchill y Tim Holt.
  
  Ista cinta encara que ye un western adopta la estructura narrativa propia d'una road movie en un momento en que ixa estructura yera quasi desconoixida en o cine de Hollywood. Antiparte, emplega recursos visuals poco conoixius u desconoixius de raso en ixas envueltas, como l'emplego d'una camara instalada dencima d'a dilichencia.
  
   Argumento 
  En un lugarón de l'estau d'Arizona en Estaus Unius mientres os anyos 1880 una Liga por as buenas costumbres y la decencia fa fuera d'o lugar a Dallas, una prostituta, en metendo-la por a fuerza en a dilichencia que marcha enta Lordsburg, en l'estau vecín de Nuevo Mexico, chunto con un medico cacudo, lo doctor Josiah Boone, a qui tamién quieren fer fuera d'o lugar. Os atros viachers d'a dilichencia son Lucy Mallory, la muller d'un capitán de caballería, qui ye embarazada y marcha ta reunir-se con o suyo mariu; Ellsworth Gatewood, un banquero que diz que marcha ta tractar d'un negocio; Hatfield, un antigo soldau de l'exercito confederau mientres a Guerra civil estausunidense, chugador y pistolero y antigo amigo d'a familia Mallory; y Samuel Peacock, un comerciant d'alcohol.
  
  Quan la dilichencia marcha, plega la noticia de que han curtau o telegrafo, pero que antis de curtar-lo han plegau dos noticias: Gerónimo con os suyos apaches ye fendo una incursión por a redolada, y Ringo Kid s'ha fugau d'a garchola y tamién se troba en a redolada. Alabez, lo sheriff Curly Wilcox, que ye amigo de Ringo y sabe que en realidat ye inocent d'o crimen por o qualo l'han condenau, decide unir-se a la dilichencia como vichilant. Un chicot grupo de soldaus s'adhiben como escolta ta prevenir un ataque d'os indios.
  
  Bien luego la dilichencia troba a Ringo, que tamién marcha enta Lordsburg en estar en ixe puesto los chirmans Plummers, responsables d'a muerte d'o suyo pai y d'o suyo chirmán, y qui ha churau vengar-se'n. Mientres o viache, augmenta mica en mica la tensión entre los pasachers y, antiparte, amanixe una atracción amorosa entre Dallas y Ringo, con os indios arredolando lo viache.
  
   Producción 
  John Ford yera conscient que a finals d'os anyos 1930 lo western yera un chenero en decadencia, pero decidió de mercar por 2.500 dólars os dreitos d'adaptación d'o relato orichinal, y finalment trobó financiación ta la realización d'a cinta en o productor independient Walter Wanger, encara que li costó de convencer-lo.
  
  En primeras yera previsto que los actors protagonistas d'a cinta estasen Gary Cooper y Marlene Dietrich, pero lo director John Ford prefirió d'esleyir a John Wayne y Claire Trevor. Dica l'inte, John Wayne no heba interpretau so que a-saber-los western de serie B, estando iste lo suyo primer gran papel y lo papel que alazetó la suya carrera posterior. Claire Trevor yera alabez una actriz que no heba teniu pas guaire suerte en as suyas interpretacions. Ta interpretar a los amerindios que amanixen en a cinta, contractoron a 300 indios navajos d'una reserva india amanada, encara que heban d'interpretar a indios apaches.
  
  O rodache d'a cinta s'escaició en o scenario natural de Monument Valley, en l'estau d'Arizona.
  
   Elenco 
  
   Premios 
  
   Remakes y reutilizacions 
  Dos cintas posteriors facioron servir seqüencias descartadas d'ista cinta relativas a la persecución d'a dilichencia por os indios I Killed Geronimo (1950, John Hoffman) y Laramie Mountains (1952, Ray Nazarro). Se tracta d'una scena iconica, que amás ha estau reproducida en quantos westerns posteriors.
  
  Antiparte, bi ha dos remakes d'a cinta, Stagecoach (1966, Gordon Douglas) y lo telefilm Stagecoach (1986, Ted Post).
  
   Referencias 
  
   Vinclos externos 
  
    Stagecoach en Internet Movie Database.
    Stagecoach en Rotten Tomatoes.
    Stagecoach en AllMovie.
    Stagecoach en TCM Movie Database.
    Stagecoach en l' American Film Institute Catalog de lAmerican Film Institute.
    /  Stagecoach en FilmAffinity.
    Stagecoach en Goita què fan, ara!.
  
  Cintas ambientadas en Arizona
  Cintas ambientadas en os anyos 1880
  Cintas d'Estaus Unius
  Cintas de western
  Cintas dirichidas por John Ford
  Cintas en anglés
  Cintas en blanco y negro
  Cintas interpretadas por Claire Trevor
  Cintas interpretadas por John Wayne
  Cintas interpretadas por Andy Devine
  Cintas interpretadas por John Carradine
  Cintas interpretadas por Thomas Mitchell
  Cintas interpretadas por Louise Platt
  Cintas interpretadas por George Bancroft
  Cintas interpretadas por Donald Meek
  Cintas interpretadas por Berton Churchill
  Cintas interpretadas por Tim Holt
  Cintas rodadas en Arizona